1. **O le talosaga: “Tuu mai Lo’u nuu e o.”**
	* **O le tali a Farao (Esoto 5:1-2)**
		+ O Fatamose III o se tamaititi ina ua tuu atu ia te ia le nofoalii i lalo o le pulega a Hatesati (Hatshepsut) ia taofia ai Mose mai le faailoaina atu o ia o se farao. Na sola ese Mose mai Aikupito a’o talavou lava Fatamose.
		+ O le fasefulu o tausaga mulimuli ane, na toe oo atu ai Mose i le maota. Pe na sau ea o ia e faamautu lana aia tatau i le nofoalii? E leai lava. Na faigofie lava le talosaga: “Ia tuuina mai Lo’u nuu e o” (Esoto 5:1).
		+ O se lu’i le tali atu a Fatamose, e lei faia ia Mose, a’o le Atua lava ia. Sa ia lu’itauina le i ai lava o le Atua (Esoto 5:2).
		+ O sona uiga o loo faaaogaina lea i le Faaaliga o se faailoga e fai ma sui o malo o Farani i se fouvalega i le 18th-seneturi (Faaaliga 11:8). E pei o Farao, na faailoa mai e le Faigamalo a Farani le soloia o mea tau tapuaiga ma faailoa mai ai o ia lava o se malo e le talitonu i le Atua.
	* **O le tali mai a le nuu (Esoto 5:3-21)**
		+ Ina ua faia e Mose faailoga na tuuina atu e le Atua ia te ia i luma o le nuu, ona talitonu ai lea ma tapuai atu le nuu ia Ieova (Esoto 4:29-31). E mafai ona tatou vaai faale-mafaufau i lo latou faatalitali atu ma le naunauta’i mo se tali mai ia Farao e tusa o la latou talosaga atu.
		+ O se tali sa matuā le mafaufauina. Sa le gata ina musu Farao, ae na faamalosia i latou ia faia ia lava galuega e aunoa ma se tuuina atu o mea o manaomia e fai a’i, ae ia tutusa pea lona fua mai o ia lava galuega (Esoto 5:6-8). Faamata o le a se mafuaaga mo le faia o se poloaiga le talafeagai faapea?
		+ O Mose ma Arona—e tusa ai ma Fatamose—ua faia e i la’ua ia “malolo” i latou i le [Sapati] mai a latou galuega”(Esoto 5:5). Afai latou te maua se taimi e talanoa ai e uiga i tapua’iga ma le sa’olotoga, o le a latou maua foi se taimi e saili a’i ‘au-saito e fai a’i le galuega (Esoto 5:9, 17).
		+ Ina ua agaleagaina i latou, ona tuuina atu lea o le faitioga a le taitai i galuega ia Farao, ae lei amana’iaina i latou. Ona latou liliu loa lea faasaga atu ia Mose ma Arona, ua tuua’ina i laua ua mamafatu ai le avega ma inosia tele ai i latou e Farao (Esoto 5:20-21).
	* **O le tali mai a le Atua (Esoto 5:22-6:8)**
		+ Ua ita Farao ia Mose. Ua ita foi le nuu ia Mose. E lei ita Mose… ae ua ia atuatuvale, ma ua ia liliu atu i le Atua i ona masalosaloga: “Se a le mea ua E agaleaga ai i lenei nuu? Se a foi le mea na E auina atu ai a’u?” (Esoto 5:22).
		+ Sei o tatou suesue i le tali mai a le Atua (Esoto 6:1-8):
			- 1. ***O mea ua Ou faia*:** Na Ou faaali atu i perofeta; Na Ou faia La’u feagaiga ma i latou; Na Ou folafola e tuuina atu i a’i latou laueleele o Kanana; Na Ou lagonaina le oi o tagata; Na Ou manatua La’u tautoga
				2. ***O le mea o le a Ou faia*:** Ou te aveesea le sauaga a tagata Aikupito mai i a’i latou; Ou te faasaolotoina i latou mai le pologa; O le a Ou faaaogaina Lo’u mana; Ou te faia i latou Mo’u nuu; E avea A’u mo latou Atua; Ou te tuuina atu ia tei latou laueleele o Kanana
	* **O le tali atu a Mose (Esoto 6:9-13)**
		+ Ina ua uma atu upu faalaei’au a le Atua, ona toe tautala atu lea o Mose i le nuu, ae lei faalogo lava i latou (Esoto 6:9). Ona toe fetalai atu lea o le Atua ia te ia ina ia toe talanoa atu ia Farao ma ole atu mo se saolotoga mo Isaraelu (Esoto 6:10-11).
		+ Na musu Mose, ma ua toe fai foi isi ana ‘alofaga: Pe afai o le a le faalogo mai o’u tagata ia te au, o le a faapefea ona faalogo mai o Farao ia te a’u, pe a le matala foi la’u gagana i lou tautala atu? (Esoto 6:12).
		+ Na lagona e Mose le faanoanoa, lagona le lē mautonu, ma ua lē fiafia. Peitai, e pei o isi foi tagata ta’uta’ua o e na latou lagonaina lea lava lagona e tasi na oo ia te ia—e pei o Asafo ma Iopu—e lei avea lea ma mea e faavaivai ai. Na malosi lona talitonu i le Atua nai lo ona lagona i lea taimi.
		+ Pe a oo i a’i tatou le loto-vaivai, ia avea upu a Asafo o a tatou lava upu: “Ao a’u, e le aunoa ona ta faatasi ma Oe; na E taofiina lo’u lima taumatau. E te taitai ia te a’u i Lau pule, ae mulimuli ane E te talia mai a’u i le manuia. O ai ea se ua ia te a’u i le lagi? e leai foi se tasi i le lalolagi ou te fiafia i ai, na o Oe. E vaivai lo’u tino ma lo’u loto, ao le Atua, o le papa Ia o lo’u loto ma lo’u tofi e faavavau” (Salamo 73:23-26).
2. **O matafaioi a Mose ma Arona (Esoto 6:28-7:7)**
	* E foliga mai o le “Ou te leiloa ona tautala” o se ‘alofaga e fiafia tele ai Mose. Na ia faatiga foi i le Atua i lenei lava mea e tasi! Ae e i le Atua lava le vaifofo mo mea uma: O Arona, o lona uso lea e lelei lana tautala, o le a avea ma “fofoga” o Mose. E tautala atu Mose ma tuu atu upu i le gutu o lona uso, ona faaleoina lea e lona uso o Arona i isi (Esoto 4:10-16).
	* Ina ua mavae o uluai toilalo i Aikupito, ona toe faamanatu lava lea e le Atua ia Mose o le matafaioi a Arona i le avea ai ma ona fesoasoani ma sē e tautala mo ia (Esoto 7:1-2).
	* I lenei tulaga, na ia faia ai se faatusatusaga i matafaioi a le au perofeta. Na latou mauaina se feau mai le Atua ma ua faasoaina mai i a’i tatou. I lenei manatu, o loo tauaveina ai e Mose le matafaioi a le Atua, ma Arona i le vaega a le perofeta.
	* E pei ona tupu mulimuli ane i le to’atele o le au perofeta, na lapata’ina lava e le Atua o Lana feau o le a le lagona lea e tagata, ma o lea e tatau ai ona Ia galue ma le mana tele (Esoto 7:3).
	* E pei o perofeta mulimuli ane, e ao lava ona talanoa atu Mose i le nuu ma Farao, “Pe latou te faalogo pe leai, aua ua fouvale lava i latou" (Esekielu 2:7). E moni foi lenei tulaga i a’i tatou, ona oi tatou o siufofoga o le Atua i le lalolagi nei.